รูดบัตรเดบิตลุ้น ‘เงินล้าน’ ทุกเดือน
มีข่าวดีมาบอก ไม่ต้องรอลุ้นแทงหวยแทงเบอร์ หรือส่ง SMS ส่งฉลากไปลุ้นชิงรางวัล ก็มีสิทธิลุ้น &#8220;เงินล้าน&#8221;ง่ายๆ เพียงจับจ่ายใช้สอยซื้อตามปกติ แต่เปลี่ยนรูปแบบเดิมจากการควักจ่ายด้วย &#8220;เงินสด&#8221; มารูดบัตรเดบิตแทน ก็มีสิทธิรับรางวัล &#8220;เงินล้าน&#8221; ไม่ต้องส่งชิงโชคให้วุ่นวายงานนี้ กระทรวงการคลัง จัดแคมเปญใหญ่&nbsp; โครงการแจกโชคจากการใช้บัตรเดบิต มีสิทธิลุ้นรับเงินรางวัลเดือนละ &#8220;ล้าน&#8221; จะเริ่มแจกโชคในวันที่ 16 มิ.ย. 2560 เป็นครั้งแรก และแจกต่อเนื่องทุกเดือน เป็นระยะเวลา 12 เดือน รวมรางวัลทั้งโครงการจะมีมูลค่ารวมทั้งสิ้น 84 ล้านบาท ว้าว!โดยผู้ที่ใช้บัตรเดบิตชำระค่าบริการและสินค้า ตั้งแต่ในเดือน พ.ค. 2560 เป็นต้นไป มีสิทธิลุ้นรางวัลเงินล้านง่าย ไม่ต้องส่งฉลากไปชิงโชค ที่สำคัญก่อนจะรูดบัตรเดบิตต้องสังเกตว่าร้านที่เราไปนั้น บริการนั้นเข้าร่วมโครงการนี้หรือเปล่า ซึ่งจะมีการติดป้ายประกาศไว้ชัดเจน ทำอย่างไรจะมีสิทธิลุ้นเป็นผู้โชคดีได้ &#8220;เงินล้าน&#8221;การแจกรางวัลจะแบ่งออกเป็น 2 ส่วน ได้แก่ส่วนที่ 1 ผู้ใช้บัตรเดบิตของสถาบันการเงินไทย เพื่อชำระค่าสินค้าและบริการภายในประเทศ ไม่รวมกา
9 พ.ค. 2560

มีข่าวดีมาบอก ไม่ต้องรอลุ้นแทงหวยแทงเบอร์ หรือส่ง SMS ส่งฉลากไปลุ้นชิงรางวัล ก็มีสิทธิลุ้น “เงินล้าน”ง่ายๆ เพียงจับจ่ายใช้สอยซื้อตามปกติ แต่เปลี่ยนรูปแบบเดิมจากการควักจ่ายด้วย “เงินสด” มารูดบัตรเดบิตแทน ก็มีสิทธิรับรางวัล “เงินล้าน” ไม่ต้องส่งชิงโชคให้วุ่นวายงานนี้ กระทรวงการคลัง จัดแคมเปญใหญ่  โครงการแจกโชคจากการใช้บัตรเดบิต มีสิทธิลุ้นรับเงินรางวัลเดือนละ “ล้าน” จะเริ่มแจกโชคในวันที่ 16 มิ.ย. 2560 เป็นครั้งแรก และแจกต่อเนื่องทุกเดือน เป็นระยะเวลา 12 เดือน รวมรางวัลทั้งโครงการจะมีมูลค่ารวมทั้งสิ้น 84 ล้านบาท ว้าว!โดยผู้ที่ใช้บัตรเดบิตชำระค่าบริการและสินค้า ตั้งแต่ในเดือน พ.ค. 2560 เป็นต้นไป มีสิทธิลุ้นรางวัลเงินล้านง่าย ไม่ต้องส่งฉลากไปชิงโชค ที่สำคัญก่อนจะรูดบัตรเดบิตต้องสังเกตว่าร้านที่เราไปนั้น บริการนั้นเข้าร่วมโครงการนี้หรือเปล่า ซึ่งจะมีการติดป้ายประกาศไว้ชัดเจน ทำอย่างไรจะมีสิทธิลุ้นเป็นผู้โชคดีได้ “เงินล้าน”การแจกรางวัลจะแบ่งออกเป็น 2 ส่วน ได้แก่ส่วนที่ 1 ผู้ใช้บัตรเดบิตของสถาบันการเงินไทย เพื่อชำระค่าสินค้าและบริการภายในประเทศ ไม่รวมการทำธุรกรรมอี-คอมเมิร์ซ และโอนเงิน  หลังจากที่ท่านทำธุรกรรมการเงินใช้บัตรเดบิตรูดจ่ายชำระค่าสินค้าหรือบริการให้เก็บสลิปไว้เป็นหลักฐาน ซึ่งความเป็นจริงเลขหน้าบัตรเดบิตก็สามารถที่จะยืนยันตัวตนเจ้าของอยู่แล้ว ยิ่งหยิบบัตรเดบิตรูดใช้จ่ายมากก็มีสิทธิที่จะถูกรางวัลมากโดยรางวัลสูงสุด 1 ล้านบาท 1 รางวัล และรางวัลอื่นๆ ลดหลั่นลงมาตั้งแต่ 1 แสนบาท ถึง 2,000 บาท รวมทั้งสิ้น 1,001 รางวัล คิดเป็นเงินรางวัลรวม 5.6 ล้านบาท/เดือน


ส่วนที่ 2 ให้กับร้านค้าที่มีรายได้ไม่เกิน 500 ล้านบาท ที่ติดตั้งอุปกรณ์รับชำระเงินทางอิเล็กทรอนิกส์ หรือเครื่อง EDC จากผู้ที่ได้รับการคัดเลือกจากภาครัฐโดยจะมีรางวัลสูงสุด 1 ล้านบาท 1 รางวัล และมีรางวัลย่อยรางวัลละ 3 หมื่นบาท อีก 5-30 รางวัล/เดือนการกำหนดการแจกโชคทุกเดือนเป็นระยะเวลา 1 ปี ตั้งแต่เดือน มิ.ย. 2560-พ.ค. 2561 รวม 12 เดือนการประกาศรายชื่อผู้โชคดีจะมีทุกวันที่ 16 ของเดือน ซึ่งครั้งแรกคือวันที่ 16 มิ.ย. 2560การประกาศรายชื่อและรับรางวัล โดยจะมีการประกาศออกสื่อต่างๆ และผ่านเว็บไซต์ www.epayment.go.thถ้าท่านเป็นผู้โชคดี ภายหลังจากการประกาศชื่อผู้มีสิทธิรับรางวัล (ทุกวันที่ 16 ของเดือน)ธนาคารจะแจ้งลูกค้า/ร้านค้าที่ได้รับโชคในแต่ละเดือน เพื่อยืนยันกับธนาคารว่าต้องการหรือไม่ต้องการรับรางวัลภายใน 7 วัน และดำเนินการติดต่อขอเอกสารเพื่อการรับรางวัลต่อไป โดยสำนักงานปลัดกระทรวงการคลังจะเป็นผู้โอนเงินรางวัลให้แก่ผู้โชคดีในกรณีที่ติดต่อผู้รับรางวัลไม่ได้ สำนักงานปลัดกระทรวงการคลังจะเก็บรางวัลไว้ 3 เดือน เพื่อรอการติดต่อจึงจะหมดอายุจะว่าไปแล้ว โครงการแจกโชคจากการใช้บัตรเดบิตเป็นหนึ่งแรงจูงใจของรัฐบาลที่ต้องการกระตุ้นให้ประชาชนหันมาใช้บัตรพลาสติกชำระค่าสินค้าและบริการแทนเงินสด และแจกรางวัลให้ผู้ประกอบการติดตั้งเครื่อง EDC มากขึ้น ซึ่งเป็นส่วนหนึ่งในนโยบายการพลิกโฉมระบบการชำระเงินแบบอิเล็กทรอนิกส์แห่งชาติ หรือ National e-Payment  ทั้งนี้ ปัจจุบันจำนวนบัตรเดบิตทั้งระบบประมาณ 54-55 ล้านใบ แต่มีการใช้บัตรเดบิตเพื่อจ่ายค่าซื้อสินค้าและบริการ ณ จุดขายต่ำมาก ข้อมูลในเดือน ก.พ. 2560 มีการใช้จ่ายเฉลี่ยต่อบัตรเพียง 264 บาท/เดือนเท่านั้น โดยส่วนใหญ่ใช้บัตรเดบิตเป็นบัตรเอทีเอ็ม เพื่อการกดเงินสดเป็นสำคัญ ขณะเดียวกันเครื่องอีดีซีมีการติดตั้งแค่ 6.5 หมื่นรายเท่านั้นใครที่จับจ่ายใช้สอยโดยเงินสด ลองเปลี่ยนการจ่ายเงินด้วยบัตรเดบิต นอกจากสะดวกไม่ต้องพกเงินสด ยังทำให้เตรียมพร้อมที่จะก้าวไปสู่ “ยุคไร้เงินสด”